Република Северна Македонија

Основен суд Тетово

СУ бр.94/19

29.03.2019 година

Т е т о в о

ГОДИШЕН ПЛАН ЗА РАБОТА НА ОСНОВНИОТ СУД ТЕТОВО

ЗА 2019 ГОДИНА

1. **План за очекуван број предмети во работа и број на решени предмети во текот на годината**

Од страна на Основниот суд Тетово изготвена е споредбена анализа на Годишните извештаи за 2016, 2017 и 2018 година. Од истата може да се заклучи дека бројот на нерешените предмети во Основниот суд Тетово се намалува секоја година, односно има тенденција во сите области успешно да се совладува годишниот прилив на нови предмети.



Од анализата може да се забележи намалување на приливот на нови предмети скоро во сите области, со исклучок на парничните предмети.

Во таа насока оди и планирањето на нови предмети за 2019 година, посебно ако се земе просечниот број на новопримени и на решени предмети во изминатите 3 години.



1. **Анализа на состојбата со човечките ресурси во Судот**

Со Одлука на Судскиот совет на РМ утврдено е дека Основниот суд Тетово како суд со проширена надлежност треба да работи со 26 судии. Во овој момент, вклучувајќи го и Претседателот на Судот, во Основниот суд Тетово работат 20 судии. Треба да се напомене дека на судијата Шемседин Јусуфи му мирува работното место од причина што истиот е избран за член на Судскиот совет на РСМ, додека, пак, судијата Љупчо Спировски со Одлука на Судскиот совет на РМ времено е делегиран да ја извршува судската функција во Основен суд Скопје II Скопје.

Судиите во Основниот суд Тетово работат според Годишен распоред за работа на судиите и истите се распоредени во Кривичниот и Граѓанскиот оддел. Според распоредот, во Кривичното одделение за полнолетни лица распоредени се судијата Јордан Велковски како одговорен судија на Одделот, како и судиите Садула Изаири (како заменик на одговорниот судија на Одделот), Назиф Илијази, Лидија Илиевска и Бетим Јахја. Судијата д-р Верка Костовска е судија на претходна постапка, додека судијата Јордан Велковски постапува и по малолетничките предмети и како судија за извршување на кривичните санкции. Во Одделението за прекршоци распоредени се судиите Александра Зафировска, Василка Маринковиќ, Слаѓана Илијевска, Хириете Цека и Јасмина Лазаровска. Судијата Александра Зафировска работи и како судија за извршување на прекршочните санкции. Судиите во Граѓанскиот оддел распоредени се во Парничното одделение, и тоа судиите Драган Ѓеровски (како заменик на одговорниот судија на Одделот), Славица Тоиќ, Илир Реџепи, Томислав Бошковски и Абдула Азари, во Стопанското одделение распоредени се судиите Амди Мифтари како одговорен судија на Одделот и Ивица Николовски, додека судијата Душанка Мерџановска, која е и заменик на Претседателот на Судот е определена да постапува по вонпарничните предмети.

Судските соработници и помладите судски соработници распоредени се на различни правни материи. Така, согласно Годишниот распоред, судскиот соработник Шпреса Даути ќе работи на предмети по прекин на издржување на казна затвор, отповикување на условна осуда, изготвување на годишен извештај, изготвување на мислења за судии, а ќе работи со судијата Јордан Велковски. Судскиот соработник Стевица Саркоски ќе работи на предмети по продолжување на притвор во претходна постапка, притвор по подигање на обвинителен акт, продолжување на притвор во текот на судењето, условен отпуст и екстрадиција. Судскиот соработник Блерим Дурмиши ќе работи предмети по жалба на одлуга за извршување санкции (КУИКП, ПК и ИПК), жалба на решение за трошоци, трансфер, а ќе работи со судијата Назиф Илијази. Судскиот соработник Радмила Рафајловска ќе работи предмети по укинување гаранција, замена на мерка безбедност, бришење од КЕ по службена должност, а ќе работи со судијата Александра Зафировска. Судскиот соработник Бесник Алии ќе работи предмети по изземање во кривични предмети, враќање на предмети, а ќе работи со судијата Ивица Николовски. Судскиот соработник Исан Џезаири ќе работи предмети по вонредно ублажување на казна и спој на казни. Помладиот судски соработник Садије Фетаи ќе работи предмети по враќање на патни исправи, бришење од КЕ по службена должност, а ќе работи со судијата Верка Костовска. Помладиот судски соработник Хурије Јусуфи ќе работи со судијата Томислав Бошковски, помладиот судски соработник Драган Ристовски ќе работи предмети по претставки и поплаки, ќе работи со судијата Душанка Мерџановска, а истиот е назначен како лице за односи со јавност. Помладиот судски соработник Гази Исмаили ќе работи предмети по изземање во граѓански предмети, повторување на кривична постапка, а ќе работи со судијата Амди Мифтари. Помладиот судски соработник Ѓулсиме Амити ќе работи со судијата Александра Зафировска, помладиот судски соработник Емира Хусеини ќе работи предмети по одлагање на почетокот на извршување казна затвор, а ќе работи со судијата Јордан Велковски, додека помладиот судски соработник Адмире Адеми ќе работи предмети по бришење на осуда, а ќе работи со судијата Лидија Илиевска. Помладиот судски соработник Влера Ферати ќе работи предмети по помилување, а ќе работи со судијата Амди Мифтари, помладиот судски соработник Арлинда Османи ќе работи предмети по претставки и поплаки, ќе работи со судијата Славица Тоиќ, а истата е назначена како лице за односи со јавност. Помладиот судски соработник Арзије Рамадани ќе работи со судијата Илир Реџепи, помладиот судски соработник Џеврије Зибери ќе работи предмети по замена на парична казна со затвор, ќе постапува по барања за плаќање на парична казна на рати, а ќе работи со судиите Јордан Велковски и Томислав Бошковски. Помладиот судски соработник Елона Бафќари ќе работи со судијата Хуријете Цека, додека помладиот судски соработник Теута Рамадани ќе постапува по предмети од Уписник ППНИ и ќе работи со судијата Драган Ѓеровски. Помладиот судски соработник Илзана Сејфули ќе работи со судијата Садула Изаири, помладиот судски соработник Илир Абдурамани ќе работи со судијата Абдула Азари, помладиот судски соработник Дритан Ибраими ќе работи со судијата Бетим Јахја, додека помладиот судски соработник Јетон Ќазими ќе работи со судијата Слаѓана Илијевска. Помладиот судски соработник Љумтурие Селими ќе работи по решенија за запирање на извршување и ќе работи со судијата Садула Изаири, помладиот судски соработник Сеад Лека ќе работи во Извршното одделение и со судијата Василка Маринковиќ, помладиот судски соработник Реџеп Муса ќе работи во Извршното одделение и со судијата Абдула Азари, додека, пак, помладиот судски соработник Абдулќерим Даути ќе работи во Извршното одделение и со судијата Јасмина Лазароска.

Одделението за материјално и финансиско работење работи со раководителот Џеват Ферати, самостојниот судски референт Благородна Марковска како благајник и помладиот соработник Илзана Ајвази како сметководител, а Одделението за ИКТ работи со советник информатичар Зоран Ѓорѓевски како раководител на Одделението, помладиот соработник информатичар Љавдрим Зибери и помлад референт Мујдин Зеќири како систем оператор.

Во Судот вработени се 6 соработници-преведувачи. Во приемната архива на Судот, како и во архивата на Граѓанскиот и Кривичниот оддел, вклучително и архивата на Одделението за прекршоци, распоредени се 32 судски референти. Во Основниот суд Тетово на работно место судски референт-дактилограф распоредени се 18 извршители, Во Судот има технички секретар на Претседателот и технички секретар на судскиот администратор, тројца судски референти-извршители, двајца економи, вработен во телефонската централа и одговорен судски референт за судиите поротници. Судот располага и со 10 доставувачи. За безбедноста на судската зграда и вработените се грижат 7 припадници на судската полиција, а за хигиената и тековното одржување 5 хигиеничари и 1 хаус-мајстор.

Со оглед да согласно Правилникот за систематизација на работните места во Основниот суд Тетово, поголем број од работните места не се пополнети, Судот има неопходна потреба од повеќе извршители, и тоа:



Доколку не бидат обезбедени средства за пополнување на овие неопходни работни места, Основниот суд Тетово и во 2019 година ќе се соочи со проблем од недостаток на вработени на наведените работни места. Ова до толку повеќе што последниот период на неколку вработени им престана работниот однос, дел поради раскин на договорот за работа, а дел поради исполнување на услови за сторосна пензија.

И во 2019 година ќе продолжат обуките за континуирана едукација организирани од Академијата за судии и јавни обвинители, како за судиите, така и за останатите судски службеници. Може да се заклучи дека сите спроведени обуки и работилници позитивно влијаат на учесниците, овозможувајќи стекнување на нови знаења, вештини и искуства, како и запознавање со тековните измени на законските прописи.

Во 2019 година продолжува праксата за водење на сите уписници во електронска форма во АКМИС апликацијата, а во електронска форма се води и евиденцијата на сите потврди кои се издаваат од страна на Судот.

1. **Односи со јавност**

Заради доближување на работата на Основниот суд Тетово до јавноста, а во согласност со Законот за слободен пристап до информации од јавен карактер, и во текот на 2019 година во Судот ќе продолжи со работа Канцеларијата за односи со јавноста, чија цел е да одговори на барањата на странките. Барањата најчесто се поднесуваат усмено, директно од странките, меѓутоа истите се доставуваат во Канцеларијата и писмено или преку електронска форма.

Основниот суд Тетово има добра соработка и остварува редовни контакти со претставници на медиумите, кои најчесто се интересираат за конкретни случаи интересни за јавноста. Треба да се истакне одбележувањето на Европскиот ден за граѓанската правда, кога преку повеќето локални медиуми јавноста може поблиску да се запознае со работата на Основниот суд Тетово, како и начинот на кој се одбележува овој ден.

Од страна на Судот назначен е и портпарол, судијата Лидија Илиевска.

Web страната на Основниот суд Тетово редовно се ажурира и на истата може да се најдат податоци како за Судот, така и за одлуките донесени од страна на судиите, календар на судењата, разни статистички податоци, формулари, обрасци и публикации, односно постои целосен пристап да информациите од јавен карактер.

1. **Извештај за ИКТ**

Во Основниот суд Тетово се користат, односно активни се 118 работни единици-персонални компјутери, сите мрежно поврзани и со пристап до следните програмски апликации:

- АВМЅ 4 работни станици за финансиско и буџетско работење, 2 работни единици (шеф на сметководство и помошник), 1 работна единица за пресметка на плата и благајничко работење и 1 работна единица во магацинско и материјално работење. Сите четири работни станици се опремени со локални печатачи од тип Lexmark и Epson.

- АКМИС Се користи активно во сите преостанати работни станици (118 PC) и тоа кај судиите, соработниците, референтите, судниците, одделенијата, архивата итн.

- Апликација за изготвување извештаи до ССРМ, се користи од службено лице за креирање месечни, квартални, полугодишни и годишни извештаи за работата на Судот и судиите, како и за менаџирање со статистичките податоци важни за квалитетот на решавање на предметите.

Од вкупно 8 судници, во 4 од нив има инсталирано опрема за тонско снимање, меѓутоа поради дефект на hardware-от, сите се нефункционални, и покрај тоа што за проблемот се известени надлежните.

Во поглед на погоре наведените апликации се врши повремена доградба на истите од страна на овластени лица (нпр.Edusoft за АКМИС апликацијата) и сите воочени проблеми, во координација и соработка со Edusoft во најкраток можен рок се отстрануваат.

Во поглед на инфраструктурата на мрежата , потребна е целосна замена на мрежа на Cat 6, од причина што истата не кореспондира со апликациите и компјутерската опрема што се користи во Судот.

Значителен дел од информатичката опрема е стара и амортизирана. Предлог на ИКТ Одделението е да се изврши замена на сите локални печатачи со мрежни печатачи со поголем капацитет, кои би придонеле за ефикасноста и економичноста на Судот.

1. **Опременост и одржување на зградата**

Зградата во која е сместен Основниот суд Тетово е пуштена во употреба во 1950 година и освен Судот, во истата се сместени и Основното јавно обвинителство Тетово и Државното правобранителство на РМ за подрачјето на Основен суд Тетово. Зградата има подрум, приземје и два ката, со канцеларии и санитарни јазли на секој кат, додека на приземјето и првиот кат има 8 судници, 4 од нив се опремени со опрема за тонско снимање. Исто така, во приземјето на зградата на Судот сместена е приемната архива и писарниците на сите одделенија, освен писарницата на прекршочното одделение којашто е сместена на вториот кат, додека архивата е сместена во подрумските простории на Судот. Основниот суд Тетово е опремен со метал-детектор за потребите на судската полиција, компјутерски киоск, огласна табла и опрема за визуелен приказ на закажаните рочишта за тековниот ден. Зградата на Судот е под видео надзор. Во текот на 2008 година од страна на Министерството за правда извршена е целосна реконструкција на судската зграда, која опфати реконструкција и промена на фасадата на зградата, промена на вратите и прозорите, така да зградата е во релативно добра функционална состојба, но тековното одржување на судската зграда не е на задоволително ниво поради недостаток на буџетски средства, што е очигледен хендикеп во тековното одржување. Проблем се јавува со парното греење (дотраеност на котелот, радијаторите и инсталацијата) и со подрумските простории кои се во лоша состојба, бидејќи не беа опфатени со реконструкцијата од 2008 година. И кровната конструкција е во лоша состојба, па особено во зимно време се јавуваат одредени проблеми кои Судот не може да ги отклони. Инвестиционото одржување на судската зграда спаѓа во надлежност на Министерството за правда, односно сета опрема се обезбедува од нивна страна (Судот не располага со сопствен буџет за ваквото одржување).

Секој судија во Основниот суд Тетово располага со сопствен кабинет.

Кабинетите на судиите, судниците, судските писарници, како и канцелариите на вработените во судската администрација се опремени со компјутери поврзани помеѓу себе мрежно, со достапен интернет, како и со печатачи. Во Судот има посебна просторија каде што се сместени Серверскиот РАК, PATCH PANEL-и, мрежни уреди (switch-ери, router-и) како и дел од опремата за оддржување на системот.

За одржување на хигиената во зградата на Судот ангажирани се 5 хигиеничари и 1 хаус-мајстор, меѓутоа и сите вработени со своето однесување внимаваат на одржување на чистотата во своите канцеларии.

Во Основниот суд Тетово вработени се 7 припадници на Судската полиција кои се грижат за безбедноста во зградата и до сега немало никакви посериозни инциденти.

Поради зголемениот број на вработени, а и поради фактот што судската зграда ја користат и Основното јавно обвинителство Тетово и Државното правобранителство Тетово, неопходно е да биде дограден уште еден кат, за кое нешто од страна на Основниот суд Тетово е изготвен и Идеен проект за надградба на III кат на зградата на Судот.

1. **Годишен план за јавни набавки во 2019 година**

Од страна на Основниот суд Тетово во месец Јануари 2019 година донесен е Годишен план за јавни набавки согласно потребите на Судот.



Постапката за јавни набавки ја врши Комисија за јавни набавки формирана со посебна одлука на Претседателот на Судот.

1. **Предлог-буџетска пресметка за 2019 година**

Основниот суд Тетово изготви предлог-буџетска пресметка за буџетската и сопствената сметка на Судот за 2019 година.















Врз основа на Годишната програма за инвестирање во судството за 2019 година, Основниот суд Тетово планира да ги преземе следните инвестициски активности:



Основниот суд Тетово смета дека предлог-буџетот за 2019 година, како и планот за капитални инвестиции ги одразуваат реалните потреби на Судот за нормално извршување на судската функција во рамките на сѐ вкупната судска власт во Република Северна Македонија.

Претседател на Основниот суд Тетово,

Hasan Asani